17 vas wat glo polisievoertuie met klippe bestook | Maroela Media
Sewentien mense is Saterdag in hegtenis geneem nadat hulle na bewering polisievoertuie in Manenberg, Kaapstad, met klippe bestook het.
Brig. Novela Potelwa, woordvoerder van die polisie, het in 'n verklaring gesê polisiebeamptes het 'n 23-jarige verdagte in Thames Walk in hegtenis geneem vir die besit van dwelms toe lede van die gemeenskap begin saamdrom en glo die beamptes se diensmotors met klippe bestook het.
Volgens Potelwa is vyf verkeers- en wetstoepassingsvoertuie in die voorval beskadig.
Die polisiebeamptes het die skare verjaag en 17 verdagtes, tussen die ouderdomme van 16 en 46, is in hegtenis geneem. Die verdagtes sal binnekort in 'n hof verskyn op aanklagte van openbare geweld.
Potelwa het benadruk dat aanvalle op die polisie nie geduld sal word nie.
Kaapstad Manenberg SAPD
Sluit hul diep toe en laat hul betaal vir skade
17 is niks maak julle reg vir 1700 indien daar nie vinnig verligting kom nie. Die mense wil terug gaan werk toe hulle is honger. Die ANC lede verdien n fabelagtige klomp geld per maand dus steur hulle hul glad nie aan mense se gekla nie.
Dreig dat dit nie geduld sal word nie , maar as die polisie of weermag optree dan word daar mrk gegil . Die hof het geen afskrikking vir die spul nie .